# **DECIZIA ETAPEI DE ÎNCADRARE**

## Nr. număr din zz.ll.aaaa

**Proiect**

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 2400/26.04.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 15.05.2017, că proiectul „**Modernizare LEA 0,4 kV şi branşamente comuna Almaşu, jud. Sălaj – OB1 Petrinzel”*,*** propus a fi amplasat în com. Almaşu, satul Petrinzel, jud. Sălaj *nu se supune evaluării impactului asupra mediului şi nu se supune evaluării adecvate*.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a) proiectul se încadrează** în prevederile Hotărârii Guvernului nr. 445/2009, anexa nr. 2, pct. 13, lit. a);

**b)** **Caracteristicile proiectului**:

b1) mărimea proiectului: - prin proiect se propune realizarea următoarelor lucrări:

* realizarea a două ieșiri suplimentare de distribuție (pe stâlpii existenți), prin montarea a două conductoare izolate torsadate tip TYIR 50 OL–AL +3x70+16 mm2, (tronsoanele B1 – B2 și C1 – C2; Ltotal = 90 m);
* demontarea LEA 0,4 kV realizată pe stâlpi de lemn, și realizarea unei LEA 0,4 kV pe stâlpi de beton pe o lungime totală de 585 m ( tronsoanele A6 – A7, B3 – B4 și B4 – B5 );
* înlocuirea conductoarelor funie AL, cu conductoare izolate torsadate tip TYIR de următoarele secţiuni:
* TYIR 50 OL–AL+3x70+16 mm2; Ltotal = 1770 m;
* TYIR 50 OL–AL+3x50+16 mm2; Ltotal = 1385 m;
* înlocuirea unui stâlp tip SE 4 în fundație burată (tăiat), cu stâlp nou tip SE 4 în fundație burată (nr. 6);
* consolidarea LEA 0,4 kV prin înlocuirea a 20 stâlpi tip SE 4 în fundaţie burată cu stâlpi tip SE 10 (17 buc.) și SE 11 (3 buc.), toți în fundaţie turnată;
* aducerea în plan vertical și consolidarea fundației burate la doi stâlpi intermediari de branșament tip SE 4;
* înlocuirea unui stâlp de lemn ( utilizat ca stâlp intermediar de branșament ), cu stâlp de beton tip SE 4 în fundație burată;
* refacerea integrală a 113 branșamente monofazate;
* refacerea integrală a 9 branșamente trifazate;
* montarea unui bloc de măsură și protecție trifazat (BMPT);
* montarea a două cutii de selectivitate (una cu o direcţie și una cu două direcții);
* realizarea a 4 prize de pământ (2 buc. având RPP ≤ 4 Ω, și 2 buc. având RPP ≤ 10 Ω;

numerotarea şi inscripţionarea stâlpilor conform planului de situaţie.

Toate lucrările proiectate se vor realiza pe marginea drumurilor din localitatea Stana, conform planului de situaţie.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat; după terminarea execuţiei lucrărilor, pe teren nu vor rămâne materiale care să degradeze sau să polueze mediul înconjurător, aducându-se la starea iniţială prin executarea lucrărilor de refaceri zone verzi;

b5) emisiile poluante, inclusiv zgomotul şi alte surse de disconfort: - se vor respecta limitele prevăzute de normele în vigoare;

b6) riscul de accident, ţinându-se seama în special de substanţele şi tehnologiile utilizate: - nu este cazul;

**c)** **Localizarea proiectului**: satul Petrinzel, com. Almaşu, jud. Sălaj,

c1) utilizarea existentă a terenului: conform certificatului de urbanism nr. 6 din 11.04.2017, emis de Primăria Comunei Almaşu, terenul aferent lucrărilor propuse se află în extravilanul administrativ al Comunei Almaşu, loc. Petrinzel în suprafaţă de 3272,5 mp.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. MS nr. 119/2014.

Interzicerea depozitării direct pe sol a deşeurilor sau a materialelor cu pericol de poluare.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica Grec**

Şef serviciu Avize, Acorduri, Autorizaţii,

ing. Gizella Balint

Întocmit,

cons. Anca Groşan